text: “ромат” фармацевтикалық компаниясы фармацевтикалық және медициналық өнеркәсіп орны. 1992 ж. құрылған. оның құрамына қазақстан аумағында дәрі-дәрмек, биопрепараттар, полимерлік медициналық бұйымдар өндіретін төрт ірі зауыт: өндіріс зауыты (жақпамай, шөптен жасалған дәрілер, экологиялық таза өсімдіктер мен минералдық шикізаттардан жасалатын 40-тан астам атауын шығарады), павлодар фармацевтикалық зауыты, медициналық препараттар зауыты (пептон зерттеулерде пайдаланылады, вниимс ірімшік жасайтын өнеркәсіп үшін қажетті препарат, холензии, панкреатин, цитохром, адиурекрин, гематоген, инфузиялық ерітінділер: гемодез, хлорлы натрий, глюгицир, ацесоль, холсоль, т.б. барлығы 60-қа жуық атауды шығарады) кіреді. компания шығаратын дәрі-дәрмек атауы 120-ға жетеді. кәсіпорынның осы заманғы жабдықпен төрт зертханасында, вивариясында бақылау-талдау және зерттеу жұмыстары жүргізіледі.